|  |
| --- |
| ΕΚΑΕΡΓΑΤΟΫΠΑΛΛΗΛΙΚΟ ΚΕΝΤΡΟ ΑΘΗΝΑΣ |

**Ταχ. Διεύθ.:** Γ’ Σεπτεμβρίου 48Β, 104 33, Αθήνα ■ **Τηλ.:** 210 88 36 918 ■

■Web Site: **www.eka.org.gr** ■ e-mail:**eka.press@gmail.com** ■

Αρ. Πρωτ.: 1012 Αθήνα, 16/06/2017

Προς τα Σωματεία

Μέλη του ΕΚΑ

Συνάδελφοι, συναδέλφισσες,

Πραγματοποιήθηκε με επιτυχία η συζήτηση με τα σωματεία μέλη μας για την απλήρωτη εργασία χθες Τετάρτη 14 Ιουνίου. Παρευρέθηκαν και εμπλούτισαν τη συζήτηση οι πρόεδροι των Εργατικών Κέντρων Ευβοίας συνάδελφος Μπασινάς Στέφανος, Ελευσίνας συνάδελφος Λίγγος Ευάγγελος και Κιάτου συνάδελφος Κόλλιας Παναγιώτης. Παρενέβησαν ακόμη συνάδελφοι από Ομοσπονδίες και Σωματεία, καταθέτοντας τόσο τις εμπειρίες και τα προβλήματα που βιώνουν όσο και τις προτάσεις τους.

Οι παρεμβάσεις των συναδέλφων και των σωματείων ήταν ουσιαστικές και αποτελούν αφετηρία για τις πρωτοβουλίες που πρέπει να πάρει το συνδικαλιστικό κίνημα το επόμενο διάστημα. Τα προβλήματα και τα περιστατικά απλήρωτης, αδήλωτης ή ανασφάλιστης εργασίας είναι πολλά και κάθε κλάδος ή χώρος αντιμετωπίζει πληθώρα περιστατικών:

* «Εγκλωβισμένοι» εργαζόμενοι
* Πτωχεύσεις και μεταβιβάσεις εταιριών
* Νομικά έξοδα που ξεπερνούν τις απαιτήσεις
* Περιορισμένοι έλεγχοι και δυσκίνητες υπηρεσίες

Αυτά είναι μερικά μόνο από τα προβλήματα που περιγράφηκαν και βιώνονται καθημερινά στα συνδικάτα. **Θεωρούμε ότι όλα τα σωματεία μέλη μας μπορούν να εμπλουτίσουν τις προτάσεις και σύντομα να συνδιαμορφώσουμε ένα πλαίσιο διεκδίκησης το οποίο θα αποτελέσει βάση εκκίνησης πρωτοβουλιών και παρεμβάσεων.**

**Στην προσπάθεια αυτή, θέλουμε συμμέτοχους και άλλα εργατικά κέντρα και ομοσπονδίες ώστε οι συναντήσεις με κόμματα και κυβέρνηση να έχουν μεγαλύτερη πίεση και να είναι πιο αποτελεσματικές. Τα προβλήματα των εργαζόμενων αυξάνονται και εμείς πρέπει να απαντήσουμε με προτάσεις, παρεμβάσεις και αγωνιστικές κινητοποιήσεις σε κάθε κλάδο.**

Για το Δ.Σ.

Ο Πρόεδρος Ο Γενικός Γραμματέας

 Γιώργος Μυλωνάς Κώστας Κουλούρης